Սակայն, ինչքան էլ պարադոքսալ հնչի, այս վիճակը մասնավորապես ԲՀԿ-ին ավելի ձեռնտու է, քան ՀՀԿ-ի չմասնակցությունը։ Եթե ընտրական գործընթացում չլինի ներկայացված հակահեղափոխությունը ուղղակիորեն, ապա «սև»-ի դերում ակամայից կրող է հայտնվել մասնավորապես ԲՀԿ-ն։ Այս կուսակցությունում համոզված պնդում են, որ Գագիկ Ծառուկյանն է ղեկավարելու նախընտրական ցուցակը, և եթե ՀՀԿ-ն չմասնակցի ընտրություններին, ապա հենց Ծառուկյանն է լինելու հեղափոխության ավարտական հանգրվանի հակաօլիգարխիկ օրակարգի հիմնական թիրախը։ Սա ակնհայտ է անգամ վարչապետ Նիկոլ Փաշինյանի վերջին հրապարակային ելույթների մի քանի ակնարկներից, որոնք հանգում են նրան, որ գործարարներն ապագա խորհրդարանում անելիք չունեն։